Középiskolák meghívása természettudományos ismeretterjesztő rendezvényre

Tisztelt Igazgató Asszony!

Tisztelt Igazgató Úr!

Az Országos Atomenergia Hivatal és a TIT Stúdió Egyesület együttműködve a Budapesti Műszaki és Gazdaságtudományi Egyetemmel

**„ATOMENERGIÁRÓL-MINDENKINEK”**

címmel rendez középiskolák részére természettudományos, ismeretterjesztő konferenciát Budapesten a Budapesti Műszaki Egyetemen **2015. április 17-én**, pénteken.

Az ismeretterjesztő rendezvény célja: a középiskolai diákok természettudományos műveltsége szélesítése érdekében ismerteti mindazon az atomenergiával kapcsolatos széleskörű, aktuális információkat, melyekről nap mint nap hallhatnak, olvashatnak a médiában. Neves szakemberek adnak tájékoztatást- többek között az atomenergia gyakorlati alkalmazásairól, jövőjéről, a radioaktív sugárzás mibenlétéről, a nukleáris biztonság hazai és nemzetközi helyzetéről stb. A rendezvény kísérő programjai: kiállítások és interaktív bemutatók.

A rendezvényen való részvétel ingyenes, de regisztráció szükséges a TIT Stúdió Egyesület elérhetőségein, elsősorban e-mailen: info@tit.hu (postacím: 1113 Budapest, Zsombolyai u. 6. telefon: 06-1- 385-05-14)

A BME előadóterme befogadóképessége miatt a jelentkezéseket a beérkezés sorrendjében tudjuk fogadni. A jelentkezéseket visszaigazoljuk.

Kedves Igazgató Asszony! Kedves Igazgató Úr!

Megtiszteltetésnek vesszük, ha Iskolája tanárait, diákjait rendezvényünkön köszönthetjük! Kérjük, tegye lehetővé, hogy a rendezvény programját /csatolt kisplakát/ Iskolája fizika és kémia szakos tanárai megismerjék.

**Jelentkezés:** Részvételi szándékukat kérjük 2015. március 25-ig jelezzék vissza a résztvevő tanárok neve és a diákok száma megadásával (lehetőleg e-mailben).

A szervező intézmények nevében

Tisztelettel üdvözli

Juhász Nagy Ágnes

tudományos programvezető